NaiveNeuron/SloPal huggingface dataset:
Bugár, Béla, podpredseda NR SR (2017-12-05):
Vážené dámy, vážení páni, otváram rokovanie 
24. schôdze Národnej rady Slovenskej republiky, ktorá bola zvolaná podľa čl. 83 ods. 2 ústavy a § 17 ods. 2 zákona o rokovacom poriadku na žiadosť skupiny 35 poslancov. Prosím, aby sme sa prezentovali na začiatok schôdze, len kartu tam musím pichnúť aj ja. Takže, nech sa páči, môžme sa prezentovať. (Prezentácia.) Prítomných 112 poslancov. Takže konštatujem, že Národná rada je uznášaniaschopná. Na 24. schôdzi Národnej rady Slovenskej republiky budú overovateľmi poslanci Peter Kresák a Natália Grausová, náhradníkmi budú poslanci Peter Šuca a pani poslankyňa Cigániková. Na dnešnom rokovaní sa ospravedlnili pán poslanec Gröhling, Chudík a pani poslankyňa Remišová. Takže poslanci žiadajú prerokovať návrh na vyslovenie nedôvery podpredsedovi vlády a ministrovi vnútra Slovenskej republiky Robertovi Kaliňákovi. Podľa čl. 88 ods. 1 ústavy návrh na vyslovenie nedôvery vláde alebo jej členovi prerokuje Národná rada vtedy, keď o to požiadala najmenej pätina jej poslancov, teda program takejto schôdze sa neschvaľuje. Návrh má tlač 800. Uvedený návrh podľa § 109 ods. 3 zákona o rokovacom poriadku bol pridelený na prerokovanie všetkým výborom Národnej rady a gestorský výbor bol výbor pre obranu a bezpečnosť. Takže, panie poslankyne, páni poslanci, podávam teraz procedurálny návrh, aby sme dnes rokovali aj po 19.00 hodine vrátane hlasovania. Prezentujme sa a hlasujme. (Hlasovanie.) Prítomných 119 poslancov, za 67, proti 49, 3 nehlasovali. Návrh je odsúhlasený. Teraz pristúpime teda k samotnému rokovaniu o podanom návrhu na vyslovenie nedôvery. Prosím teraz pána poslanca Rajtára, aby ako poverený člen skupiny poslancov návrh uviedol. (Bod programu: Návrh skupiny poslancov Národnej rady Slovenskej republiky na vyslovenie nedôvery podpredsedovi vlády a ministrovi vnútra Slovenskej republiky Robertovi Kaliňákovi , tlač 800.)
Šefčík, Marek, poslanec NR SR (2021-11-09):
Ďakujem za slovo. Tak, pani poslankyňa, vy sa pýtate, že o čom inom je tá zmena – ukončenie, prerušenie. O tom inom ako o traumatizovaní žien. No, je tam mnoho ďalších bodov, ale tento sme tam vsunuli. Ja vám poviem, o čom to je. Je to o pravde. Ja si myslím, že sa môžme zhodnúť na tom, že v zákone by sa mali používať pravdivé a korektné pojmy. Pýtate sa, či vedia lekári, ktorí podpísali tú podporu, že čo vlastne podpísali a aké obrovské množstvo informácií treba dať tým ženám. Ďalej pokračujete napríklad tým, že kde jej pomôžu. No veď z toho sa máme tešiť a to je naša povinnosť povedať tým ženám, že je aj iná možnosť a usmerniť ich tak, že tu a tu vám pomôžu. Aký je problém dať informácie na papieri pre toho lekára. Ja v tom nevidím žiaden problém. Ešte poviem jednu vec. Včera som sa bavil osobne s rozumnými inteligentnými ľuďmi, ktorí sa ma pýtali, že prečo to robíme, že predkladáme také zákony, mysleli tento. A tak som im rad radom hovoril o bodoch z toho zákona. Viete, čo bol záver? Že prečo sa to prezentuje ako interrupčný zákon, veď na tých veciach nie je nič zlé. To mi povedali tí ľudia, keď si vypočuli, čo skutočne v tom zákone je. A k tým pozmeňovákom vašim. Kde ste boli doteraz? Veď vy ste mohli dať prosociálny, prorodinný zákon úplne v pohode. Chcete dokatovať tento náš zákon, možno dali ste tam negatívne aj pozitívne návrhy len preto, aby ste zneprehľadnili hlasovanie. Ja odporúčam kolegom, aby zahlasovali za pozmeňovacie návrhy predkladateľmi a za zákon ako celok a vaše... (Prerušenie vystúpenia časomerom.)
Žiga, Peter, podpredseda NR SR (2023-11-21):
Pán poslanec Šipoš.
Zelník, Štefan, poslanec NR SR (2019-09-12):
Ďakujem pekne za slovo. Marek, tu je, nemôžeme byť, že aj by rada, aj sa bojí. Raz niekto musí priznať farbu, na ktorej strane. Lebo na jednej strane hovoríš, že áno, ideš príkladom, máš deti zaočkované, ale na druhej strane zase chápeš a chceš, aby deti mali slobodu. Tak buď si chlapec, alebo si dievča. Veď to nemôže byť stále také, že teda aj áno, aj nie. A keď hovoríš, odvolávaš sa na autority, tak pozri sa, myslím, že si naozaj vynikajúci detský kardiológ a nikdy by som nešpekuloval o tom, keby som prišiel s vnukom, na to, aby, a nebudem že ešte prehodnocovať tvoj záver. A znova sa vrátim k tomu, z mojej iniciatívy dvakrát tu prišli kapacity slovenského zdravotníctva, profesor Dluholucký, pani profesorka Krištúfková a ďalší, ktorí vyjadrili svoj postoj k očkovaniu. Škoda, bolo to venované pre poslancov Národnej rady, škoda, že bolo nás tam len zopár a aj mi to bolo trapné, že len toľko nás tam bolo. To teda bolo si treba vypočuť ich názor. A keď mi oni povedia, že povinné očkovanie áno, pretože pán profesor Dluholucký keď povedal, že za 45 rokov, čo robí pediatriu, nezažil vážnu komplikáciu, tak, prepánaboha, s kým ešte to mám diskutovať? Čo ešte mám robiť, aké obavy a strašiť ľudí? Viete, lebo môže byť aj komplikácia. Veď isteže môže byť. Ale tá miera rizika tej komplikácie je ďaleko menšia ako to, keď to dieťa nebude zaočkované a ochorie. Môže aj zomrieť. Koľko detí zomrelo napríklad pri osýpkach, pretože dostali ďalšie komplikácie. Takže, prosím, si lekár, tak sa vyjadri jasne. To nemôže byť, že aj by chcela, aj sa bojí. Som za alebo som proti. Prestaňme s tým vajataním. Ďakujem.
Suja, Miroslav, poslanec NR SR (2021-05-11):
Kolegovia, duševne nestabilí, nestabilní jedinci vo vládnych funkciách sú nieže vážnou, vážnou a reálnou hrozbou pre celé Slovensko. Ja si myslím, keď schválime tento zákon, že s tým nič nepokazíme. Keď to vyžadujeme od šoférov, od vojakov, od bezpečnostných zložiek, prečo by sme to nemohli vyžadovať od ľudí, ktorí majú v rukách 5,5 mil. občanov Slovenskej republiky? Pán poslanec Eštok, súhlasím s vami aj s vašimi vyjadreniami. Áno, napríklad aj taká ministerka Milanová a jej vyjadrenia sú hodné banderovcov na Ukrajine, ale tu, samozrejme, stačilo sa ospravedlniť a zrazu už neni fašistka a je liberálka a môže viesť ministerstvo kultúry. Takisto súhlasím s poslancom Kočišom. Kolegovia, kolegyne, týmto zákonom, ešte raz, nemôžme nič pokaziť. Ja viem, že možno aj viacerí z nás, tu čo sme, by sme ho mohli podstúpiť. Ja by som nemal problém ísť ako prvý. (Reakcia z pléna.) Kľudne. Hovoríte, že neprichádzame s riešeniami. Tu máte jedno z riešení, aké sa vyva... akým sa vyvarujete koaličnej kríze, hádkam v koalícii a nezhodám vo vašej vláde. Jednoducho by ste sa zbavili elegantne v súlade so zákonom ľudí, ktorí škodia celej Slovenskej republike. Ak za to nezahlasujete, to znamená, že vám vyhovujú takíto ľudia a je vám úplne ukradnutý osud Slovenska.
Matovič, Igor, predseda vlády SR (2020-09-24):
Dobrý deň. Neviem, aké tu mávate zvyklosti, dávate si dolu rúško tuto pri mikrofóne, či nie?
Paška, Pavol, predseda NR SR (2013-10-18):
(Hlasovanie.) 140 prítomných, 86 za, 53 sa zdržalo, 1 nehlasoval. Body sme schválili.
Laššáková, Jana, podpredsedníčka NR SR (2013-05-28):
Na vystúpenie pána poslanca s faktickými poznámkami traja páni poslanci, pán poslanec Jarjabek, Matovič a pán poslanec Bugár. Končím možnosť prihlásiť sa s faktickými poznámkami. Nech sa páči, pán poslanec Jarjabek.
V. Tomanová, ministerka práce, sociálnych vecí a rodiny SR: (2009-12-10):
Vážený pán predsedajúci, vážené dámy, vážení páni, sociálnym podnikom boli k 9. 12. 2009 poskytnuté zálohové platby v sume 10,8 milióna eur a uhradené certifikované výdavky v sume 0,3 milióna eur. Vyjadrenie Európskej komisie k sociálnym podnikom nemáme. Európska komisia, ktorá tu bola, prišla k systémovému auditu plánovanému celý rok dozadu. Skončila som.
T. Cabaj, podpredseda NR SR: (2009-10-21):
Ďalej v rozprave vystúpi pán poslanec Martin Fronc.
M. Číž, podpredseda NR SR: (2007-05-11):
Vážené kolegyne, kolegovia, otváram všeobecnú rozpravu. Chcem vás informovať, že som nedostal žiadnu písomnú prihlášku do rozpravy. Preto sa pýtam, či chce niekto sa prihlásiť do rozpravy ústne. Pán poslanec Jozef Halecký. Ďakujem. Uzatváram možnosť prihlásiť sa do rozpravy ústne. Slovo má pán poslanec Halecký.
M. Fronc, poslanec: (2008-02-01):
Ale rovnako, keď hovoríte o tom, a tomu ste sa vlastne venovali, že či mala byť privatizácia, alebo nemala byť a ako to bolo, no treba povedať, že s privatizáciou takisto už vy nič urobiť nemôžete, už sa udiala. Preto si myslím, že problémy riešiť, ktoré boli, sa už nevyriešia. Ale čo je podstatné, a to je tretia poznámka moja, ktorá vedie k tým peniazom a k tej cene. Viete, moja otázka je: A na čo boli tie peniaze? Z čoho by ste dneska zabezpečovali dôchodkový systém? Viete mi odpovedať? Ďakujem.
Galko, Ľubomír, poslanec NR SR (2012-09-21):
No, ďakujem pekne. Pán poslanec Gál, dovolím si povedať, že v podstate s drvivou väčšinou toho, čo ste povedali, súhlasím. Dnes je situácia taká, aká je, o nasadení informačno-technického prostriedku rozhoduje s definitívnou platnosťou sudca. Áno, v prípade, že tá prax ukázala, že je to málo, alebo že to, čo je definované v zákone, je málo a že ten sudca má moc veľkú voľnosť, alebo nejakým spôsobom nie je mu explicitne prikázané, akým spôsobom si má overovať tie skutočnosti, tak to riešme. Ale to tento návrh zákona nerieši. Takisto s vami súhlasím aj v tom, že treba sprísniť nasadzovanie informačno-technických prostriedkov. Tam dokonca súhlasím s vami bez výhrad, pretože naozaj ten zákon je, ukázal obrovské množstvo nedostatkov a je možné, že vo viacerých inštitúciách sa niektoré veci robili len formálne. A nevylučujem, ja som to nikdy nevylúčil, že nejakí sudcovia si možno tú prácu uľahčili. Ale na druhej strane taký je momentálne zákon. Čiže čo sa tohto týka, tak s tým súhlasím. A čo sa týka toho úradu, viete, ja proste poslancom nedôverujem. Ja tie informácie mám, že tie utajované skutočnosti minule, po tom poslaneckom prieskume dostali novinári priamo od nich. Viem aj niektoré mená niektorých poslancov, ktorí to rovno vyviezli von a rovno to v ten deň ešte novinárom povedali. A nezávislý kontrolný úrad budú tvoriť odborníci, ktorí budú mať previerky, vzdelanie, budú z rôznych sfér menovaní, a tak ďalej a tak ďalej, čiže je tam oveľa väčšia pravdepodobnosť tej nezávislosti, po ktorej všetci voláme. Ďakujem pekne.
Jánoš, Vladimír, poslanec NR SR (2014-06-10):
Ďakujem veľmi pekne za slovo aj za reakcie od pánov kolegov. Pani poslankyňa Žitňanská, myslím si, že vcelku dobre ste to odprezentovali, pretože my rozširujeme, neviem len, či sme sa pochopili, rozširujeme o možnosť vstúpiť do tohto procesu riešenia otázky sídla pani ombudsmanky aj regionálnu samosprávu v tom zmysle, že myslíme si, že regionálna samospráva taktiež disponuje nehnuteľnosťami a miestami, ktoré by boli adekvátne k výkonu tejto funkcie, nič v zlom na tom netreba vidieť. A ak si pozriete aj program ESO, ktorý beží, tak, samozrejme, aj tam sa vyskytujú ďalšie možnosti, ktorými by sme mohli riešiť. Chcel by som upozorniť ale, samozrejme, na jednu vec, že neustále tu strašiť, že bude presunutá, tento výkon funkcie a úrad kancelárie bude presunutý do Košíc alebo niekde inde. Ja nikde nevidím ten predpis a to nariadenie, že tento, táto kancelária musí byť iba v Bratislave. Ja nehovorím o tom, že by nemala byť v Bratislave, ale prečo tým dehonestujeme povedzme Košice, prečo tým, prečo neriešime povedzme stred Slovenska. Veď koniec koncov ide o to, aby ten úrad bol čo najbližšie k občanovi. Takže nevyjadroval som sa kde, ale, samozrejme, tá kvalita nám leží na srdci, aby táto otázka bola čo najskôr vyriešená. Čo sa týka pána Mičovského, myslím si, že touto svojou odpoveďou som vyčerpal vlastne aj jeho pripomienku. Nechceme hroziť, chceme, aby tento úrad vykonával svoju činnosť v adekvátnych priestoroch, a myslím si, že aj v krátkom čase tomu tak bude. Čo sa týka pána Beblavého, myslím si, že máte neopodstatnené obavy a nejaké otázky ohľadom môjho vozového parku, môžte byť absolútne kľudný. Je všetko v úplnom poriadku, pán Beblavý. Ďakujem pekne.
Laššáková, Jana, podpredsedníčka NR SR (2014-02-13):
Pán poslanec Nagy.
Pollák, Peter, poslanec NR SR (2023-06-22):
Ďakujem pekne, pán predseda. Žiadam o termínovanie návrhu, môjho návrhu, tlač 1593, bod programu 123, na stredu 28. 6. 2023 o štrnástej hodine po obednej prestávke.
Remišová, Veronika, podpredsedníčka vlády SR pre investície a informatizáciu (2020-05-14):
Ja som nepovedala, že budú, ďakujem, ďakujem pekne, ja som povedala, že teraz majú plat 4 500 eur tak ako vy, pán poslanec, a povedala som, že ako štátni tajomníci budú mať nižší plat, ako majú teraz. Čiže tie náklady sa znížia. Čo sa týka transformácie úradu na ministerstvo, znamená, že pod ministerstvo prejdú jednotlivé sekcie regionálneho rozvoja z iných ministerstiev, to znamená, že sa nebudú pridávať nejaké nové štátnozamestnanecké miesta, bude to delimitácia a zjednotia sa v zásade pod jednu strechu. A ešte raz opakujem, také náklady, o ktorých hovoríte, že rebranding má stať 800-tisíc eur, pán Raši, vy ste žili v inom svete.
Paška, Pavol, predseda NR SR (2014-11-08):
Pán poslanec Frešo.
Laurenčík, Milan, podpredseda NR SR (2021-09-22):
Pán poslanec Erik Tomáš, nech sa páči. (Výkriky z pléna.) Pán poslanec Pročko, kľud, prosím. (Výkriky z pléna. Zaznievanie gongu.)
Sulík, Richard, predseda NR SR (2010-12-15):
Ďakujem pekne. S faktickými poznámkami sa prihlásil pán poslanec Jasaň. Uzatváram možnosť faktických poznámok. Nech sa páči.
Buček, Jozef, poslanec NR SR (2017-05-09):
Vážený pán predsedajúci, predkladám spoločnú správu. Výbor Národnej rady Slovenskej republiky pre obranu a bezpečnosť ako gestorský výbor k návrhu zákona podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky. Národná rada Slovenskej republiky uznesením č. 508 z 23. marca 2017 pridelila vládny návrh zákona, ktorým sa mení a dopĺňa zákon č. 526/2010 Z. z. o poskytovaní dotácií v pôsobnosti Ministerstva vnútra Slovenskej republiky v znení neskorších predpisov na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre obranu a bezpečnosť ako gestorskému výboru. Výbory prerokovali predmetný návrh zákona v stanovenej lehote. Výbor Národnej rady Slovenskej republiky pre obranu a bezpečnosť ako gestorský výbor odporúča tento zákon schváliť. Gestorský výbor odporúča o pozmeňovacích a doplňovacích návrhoch hlasovať takto: o bodoch 1 – 8 hlasovať spoločne a tie schváliť. Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 526/2010 Z. z. o poskytovaní dotácií v pôsobnosti Ministerstva vnútra Slovenskej republiky v znení neskorších predpisov, vyjadrených v ich uzneseniach uvedených pod bodom 3 tejto správy a v stanoviskách poslancov vyjadrených v rozprave k tomuto návrhu zákona v súlade s § 79 ods. 4) a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky predmetný vládny návrh zákona schváliť v znení schválených pozmeňujúcich a doplňujúcich uvedených v tejto správe. Gestorský výbor určil spoločného spravodajcu výborov Jozefa Bučeka vystúpiť na schôdzi Národnej rady Slovenskej republiky k uvedenému návrhu zákona v druhom a v treťom čítaní, predniesť spoločnú správu výborov a odôvodniť návrh, stanovisko gestorského výboru a predložiť Národnej rade Slovenskej republiky návrhy podľa § 81 ods. 2, § 83 ods. 4 a § 84 ods. 2 a § 86 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Spoločná správa výborov Národnej rady Slovenskej republiky k vládnemu návrhu zákona, ktorým sa mení a dopĺňa zákon č. 526/2010 Z. z. o poskytovaní dotácií v pôsobnosti Ministerstva vnútra Slovenskej republiky v znení neskorších predpisov (tlač 435) v druhom čítaní bola schválená uznesením Výboru Národnej rady Slovenskej republiky pre obranu a bezpečnosť č. 77 na svojej 28. schôdzi. Ďakujem za slovo, pán predsedajúci, otvorte rozpravu.
Suja, Jaroslav, poslanec NR SR (2011-03-24):
Ďakujem. Pán kolega Hladký, súhlasím s vami, že ministerstvo obrany a naša armáda je v zlom stave a je poddimenzovaná, čo sa týka financií. Preto vyzývam vládu a ministerstvo financií, aby navýšili finančné prostriedky pre rezort obrany, lebo myslím, že nikto z nás nechce, aby ministerstvo obrany muselo redukovať svoje stavy zamestnancov a dôsledne by si nemohlo plniť svoje úlohy kvôli financiám. Ďakujem.
Zmajkovičová, Renáta, podpredsedníčka NR SR (2013-10-29):
Ďakujem, teraz poprosím pani poslankyňu Mezenskú.
P. Hrušovský, predseda NR SR: (2004-09-23):
(Hlasovanie.) 144 prítomných, 88 za, 1 proti, 55 sa zdržalo. Návrh sme schválili. Na základe schváleného návrhu pristúpime k tretiemu čítaniu o vládnom návrhu zákona o rozpočtových pravidlách verejnej správy a o zmene a doplnení niektorých zákonov, ktorý prerokúvame ako tlač 670. Otváram rozpravu o tomto bode programu. Pýtam sa pánov poslancov, či sa chce niekto prihlásiť do rozpravy k tomuto bodu. Nie. Vyhlasujem rozpravu za skončenú. Pristúpime k hlasovaniu o vládnom návrhu zákona o rozpočtových pravidlách verejnej správy a o zmene a doplnení niektorých zákonov so schválenými doplňujúcimi a pozmeňujúcimi návrhmi ako o celku s odporúčaním gestorského výboru...
Kuriak, Milan, poslanec NR SR (2023-05-10):
Ďakujem za slovo. Kolega Richard Takáč, ja nerozumiem, že ty máš vždy problémy s dobrými návrhmi zákona, hlavne s takými, kde ide aj o bežných ľudí, napríklad v tomto prípade nie iba pre tých privilegovaných poľovníkov, ale aj pre tých bežných poľovníkov, práve pre tých správnych hospodárov toho lesa, ktorí sa naozaj starajú o zver. Alebo aj u farmárov, tam zase podporuješ tých agrobarónov, tých veľkých, áno, čo... veď smej sa, ale, ale naozaj čo vnímam aj z predchádzajúcich návrhov a rozpráv. Vieš, mali by sme myslieť aj pre, aj pre bežných ľudí a nie, nedávať priestor iba tým veľkým. Vy ste im vytvorili priestor za tých dvanásť rokov. Ja uvediem jeden príklad z Oravy, ja keď vidím, ako tam fungujú niektoré poľovnícke združenia, česť výnimkám, ale jeden konkrétny príklad primátora mesta, ktorý je od ´85. roku, vtedy nebol primátorom, vtedy bol predsedom mestského národného výboru nepretržite, ešte aj teraz ho tí ľudia v tom Šaškolande zvolili, aj sa tak volá, Šaško. On si nielen mesto sprivatizoval, vytvoril tam proste diktatúru, vytvoril tam poskokov, nochsledov, podržtašky, ale on si aj sprivatizoval jeden obrovský revír, kde umožní iba niektorým privilegovaným, napríklad exprezident pán Gašparovič, ten tam chodil do oteplených posedov na poľovačky. V tom revíre v tej oblasti ľudia na kolobežkách pomaly majú problém ísť do tej oblasti, ale oni, títo páni privilegovaní, si chodia na džípoch, zver prikrmujú z džípov, rovno pod posedy si prídu, potom sa chvália s trofejami, aké majú. V tých oteplených posedoch sedia, sedia, pijú a tvária... (Prerušenie vystúpenia časomerom.)
Bugár, Béla, podpredseda NR SR (2017-10-18):
Pani poslankyňa Jurinová.
V. Veteška, podpredseda NR SR: (2005-11-09):
V. Ďaďo, poslanec: Vážený pán predseda, kolegyne, kolegovia, interpelujem v zmysle § 129 platného zákona Národnej rady o rokovacom poriadku Národnej rady Slovenskej republiky podpredsedu vlády Slovenskej republiky a ministra financií Ivana Mikloša. Vážený pán podpredseda vlády, mesto Martin je v zmysle zákona č. 241/1994 centrom národnej kultúry Slovákov žijúcich v Slovenskej republike a v zahraničí. V III. volebnom období som vás pri každom návrhu štátneho rozpočtu žiadal a predložil pozmeňujúce návrhy, aby zmysle uvedeného zákona Národnej rady Slovenskej republiky boli voči mestu Martin pridelené i v osobitnej kapitole finančné prostriedky, ktoré by boli účelovo viazané na zachovanie, udržovanie a zveľaďovanie existujúcich inštitúcií a kultúrnych pamiatok na území mesta Martin, ktoré sú dokázateľne viazané na emancipačné úsilie Slovákov za obdobie posledných 150 rokov. Moje návrhy tak vami, ako aj vládnou koalíciou poslancov v Národnej rade Slovenskej republiky neboli akceptované. Pýtam sa vás, pán podpredseda vlády a minister financií, dokedy chcete tento stav udržiavať a či nie je možné i pričinením vašej autority vo vláde Slovenskej republiky a následne u koaličných poslancov zmeniť tento vzťah k centru Slovákov a kultúry v Slovenskej republike. Za vašu priaznivú odpoveď vám úprimne ďakujem. S pozdravom poslanec Vladimír Ďaďo.
Laššáková, Jana, podpredsedníčka NR SR (2013-09-12):
Ďakujem, pán minister. Zaujmite miesto určené pre navrhovateľov. A dávam slovo spoločnému spravodajcovi z výboru pre hospodárske záležitosti poslancovi Marošovi Kondrótovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán spravodajca.
M. Číž, podpredseda NR SR: (2006-09-07):
Takže pristúpime k otázke č. 16. Otázku položil pán poslanec Pelegrini ministrovi dopravy, pôšt a telekomunikácií Slovenskej republiky Ľubomírovi Vážnemu. Otázka znie: „V akom štádiu sú práce na úseku R1 Beladice – Tekovské Nemce, ktorý býva často označovaný aj ako cesta smrti. Bude dodržaný pôvodný harmonogram výstavby a ako bude tempo jeho plnenia ovplyvnené úspornými opatreniami v štátnom rozpočte v rámci kapitoly MDPT SR?“ Nech sa páči, pán minister.
K. Tóthová, poslankyňa: (2001-12-11):
J. Migaš, predseda NR SR: Máte to zapnuté. Hlasnejšie, no.
Viskupič, Jozef, poslanec NR SR (2014-11-10):
Ja by som nadviazal na ten, na ten začiatok, kedy si hovoril, že naozaj rokujeme tu ako keby bez pozornosti, lebo nie je možné sa pripojiť na stránky online vysielania Národnej rady. A dokonca aj náš digitálny šampión, bývalý, z ministerstva financií, teraz vo funkcii ministra školstva, tu sedí, tak možno aby sme už konečne naliali troška svetla do toho, tak ono to celkom nie je tak, že my tu bežíme na 100-megovej linke, my cez spoločnosť SWAN, a som to vytresoval, síce sto megami vysielame odtiaľto, lenže cez pätnásť hopov, ideme cez americký streamer, ten streaming beží na click2stream.com a myslím si, že tá kapacita je dostatočná. Ďalej mi tu ľudia poslali, že toto je obstarané a tento stream zabezpečujeme za sumu 126 200 euro bez DPH. Ja to chcem ešte overiť, a preto by ma naozaj zaujímalo, ešte raz, 126 200 eur bez DPH, či je toto pravda, pretože to už nepíšu ľudia, lebo naozaj sú na to vytočení, ktorí by sa laicky tým zaoberali, ale sú to profesionáli. Tak skúsme naozaj teda zabezpečiť a ja si to považujem za povinnosť upozorniť ako člen výboru pre kultúru a médiá, aby sme niečo s tým urobili, lebo zbytočne naštvávame ľudí, majú pocit, že tu konáme niečo tajné, čo asi nikto s tým nesúhlasí a nie je to v nikoho záujme.
M. Fronc, minister školstva SR: (2003-10-30):
Vážený pán poslanec, celkom iste, tak ako uvádzate v začiatku svojej otázky, spoločenský význam výchovy na prelome 3. tisícročia vzrastá najmä z hľadiska riešenia problémov ľudstva. Inštitucionálna predškolská výchova, ktorá sa uskutočňuje v materských školách a v špeciálnych materských školách, predstavuje integrálnu súčasť výchovno-vzdelávacej sústavy Slovenskej republiky. Viete, že na základe zákona Národnej rady Slovenskej republiky č. 416/2001 Z. z. o prechode niektorých pôsobností z orgánov štátnej správy na obce a na vyššie územné celky prešla od 1. apríla 2002 zriaďovateľská pôsobnosť predškolským zariadeniam z okresných úradov do priameho výkonu samosprávy obcí. V záujme zvýšenia zaškolenosti detí materských škôl sa pripravila porovnávacia analýza medzi jednotlivými okresmi. Myslím, že presnejší údaj o miere zaškolenosti päť a šesťročných detí v predškolských zariadeniach predstavuje informácia o počte a zložení zaevidovaných detí pri zápise do základnej školy podľa zaškolenosti týchto detí v materských školách a špeciálnych materských školách Slovenskej republiky. A tu by som rád uviedol, že v roku 2001 – 2003 sa celková zaškolenosť päť a šesťročných detí v materských školách a v špeciálnych materských školách mierne zvýšila z približne 90 % na 90,67 %. Ak urobíme porovnanie s inými krajinami, zaškolenosť detí na Slovensku je veľmi vysoká. Zároveň by som vás chcel informovať, že aj v záujme zabezpečenia predškolskej výchovy aj v zložitých podmienkach niektorých regiónov Slovenska v predloženom návrhu zákona o štátnej správe v školstve a školskej samospráve, o ktorej budeme dnes rokovať, teda Národná rada bude rokovať na tomto svojom plenárnom zasadaní, je možnosť, aby v osobitných prípadoch zriaďovateľom materských škôl bol aj krajský školský úrad. Na porovnanie by som rád ešte uviedol niektoré čísla, pán poslanec. V roku 2003 sme mali 3 206 materských škôl, ktoré boli v obciach a v štátnej správe ako špeciálne, 12 súkromných a 17 cirkevných. Dohromady teda 3 235. Ak uvediem na porovnanie číslo, že máme 2 500 základných škôl, myslím si, že nemožno povedať, že dnes zanikajú materské školy a ten priestor na fungovanie materských škôl a na zaškolenosť a prípravu detí tu je. V roku 2003 bolo vyčlenených na prevádzku materských škôl celkove 781 mil. korún a navyše 61 mil. 700 Sk bolo dané na kapitálové výdavky. Myslím si, že tieto čísla svedčia o tom, že prostriedky sú naďalej vyčlenené zo štátneho rozpočtu. Nechcem tým poprieť, že niekde regionálne a miestne môžu byť problémy, problémy hlavne v takých prípadoch, keď ide o materské škôlky, ktoré majú malý počet detí, pretože v tom prípade je veľmi ťažké takéto škôlky udržať. Ďakujem.
Grendel, Gábor, podpredseda NR SR (2020-11-25):
Otváram rozpravu, do ktorej som nedostal žiadnu písomnú prihlášku. Ústne sa však prihlásil pán navrhovateľ Beluský. Takže nech sa páči, pán poslanec, máte slovo.
Hatráková, Katarína, poslankyňa NR SR (2020-11-24):
Ďakujem. Pán predsedajúci, v rozprave k návrhu zákona vystúpila pani poslankyňa Letanovská a pani poslankyňa Cigániková. Konkrétne pozmeňujúce návrhy neboli prijaté. Pán predsedajúci, môžeme pristúpiť k hlasovaniu o pozmeňujúcich návrhoch zo spoločnej správy. Po prvé, prosím, dajte, prosím, hlasovať o bodoch 1 až 8, 10 až 20, 22 až 67, 69 až 72, 75 až 87 a o bode 89 spoločne s návrhom gestorského výboru schváliť.
Pellegrini, Peter, predseda NR SR (2015-01-28):
Prezentujme sa a hlasujme o pripomienkach pána prezidenta tak, ako sú uvedené v spoločnej správe o bodoch 1 až 12 s odporúčaním gestorského výboru schváliť. (Hlasovanie.) Prítomných 140 poslancov, za hlasovalo 120, zdržalo sa 18 poslancov, nehlasovali 2. Tieto pripomienky sme schválili.
P. Hrušovský, predseda NR SR: (2004-12-01):
Otváram rozpravu o tomto bode programu. Pýtam sa poslancov, či sa chce niekto prihlásiť do rozpravy ústne, keďže nemám písomné prihlášky do rozpravy. Nech sa páči, pani poslankyňa Bollová. Končím možnosť ďalších ústnych prihlášok do rozpravy. Pani poslankyňa, máte slovo. D. Bollová, poslankyňa: Ešte raz ďakujem pekne, pán predseda, že ste mi dali slovo. Vážený pán minister, kolegyne, kolegovia, dovoľte, aby som veľmi stručne tlmočila stanovisko k tomuto návrhu za klub poslancov Komunistickej strany Slovenska. Úprimne chcem vyjadriť naše potešenie, keď sme sa dozvedeli, že sa formujú ozbrojené sily Európskej únie, teda že sa ide vytvárať európska obrana, resp. spoločne sa bude zabezpečovať európska bezpečnosť. Myslím si, že do tejto organizácie spadá aj misia ALTHEA, o ktorej sa hovorí v predkladanom návrhu pána ministra. Ale pretože zatiaľ niet žiadneho relevantného vyhlásenia na adresu týchto misií a je známe, že Komunistická strana je proti akémukoľvek vysielaniu našich vojakov do zahraničia, musím skonštatovať, že nebudeme hlasovať za tento návrh. Okrem toho pri prerokúvaní tohto návrhu vo výbore v súkromných debatách som sa dozvedela, že niektorí členovia výboru berú tento návrh ako možnosť poslať našich chlapov, mužov, aby si išli zarobiť nejakú korunu, že keď môžu chodiť do zahraničia dievčence ako operky, že tam môžu ísť aj naši muži, že nech si tam zarobia. Myslím si, že to je úplne scestné. Ak nepredpokladám, že z týchto dôvodov navrhuje tieto misie ministerstvo obrany, bolo by vhodné, aby sme nejakým spoločným a kategorickým uznesením pripravili i do budúcnosti vysielanie akýchkoľvek našich vojakov do akýchkoľvek ozbrojených či humanitárnych, či iných misií. Preto ešte raz opakujem, nebudeme hlasovať za tento návrh. Prosím, aby to bolo správne pochopené. Ďakujem.
Číž, Miroslav, podpredseda NR SR (2015-06-15):
Ďakujem aj ja. Teraz ako posledný písomne prihlásený vystúpi v rozprave pán poslanec Hlina.
Zmajkovičová, Renáta, podpredsedníčka NR SR (2013-09-20):
Ďakujem. Vyhlasujem všeobecnú rozpravu za skončenú. Nech sa páči, pán navrhovateľ, záverečné slovo.
P. Paška, predseda NR SR: (2010-03-03):
(Hlasovanie.) 134 prítomných, 128 za, 6 sa zdržalo. Návrh sme schválili.
M. Číž, podpredseda NR SR: (2006-10-17):
Vážené kolegyne, kolegovia, vyhlasujem všeobecnú rozpravu k tomuto bodu za skončenú. Pýtam sa, či chce stanovisko zaujať navrhovateľ. Nie. Pán spravodajca? Nie. Veľmi pekne ďakujem. Prerušujem rokovanie o tomto bode programu. Vážené kolegyne, kolegovia, pristúpime k prvému čítaniu o vládnom návrhu zákona, ktorým sa mení a dopĺňa zákon č. 48/2002 Z. z. o pobyte cudzincov a o zmene a doplnení niektorých zákonov v znení neskorších predpisov a o zmene a doplnení niektorých zákonov . Tento vládny návrh zákona ste dostali tlač 75. Návrh na jeho pridelenie na prerokovanie vo výboroch máte pod č. 79. Opäť teda poprosím pána podpredsedu vlády a ministra vnútra Roberta Kaliňáka, aby vládny návrh zákona uviedol.
P. Kubovič, poslanec: (2008-04-09):
Návrh na vyslovenie súhlasu s Dohodou o stabilizácii a pridružení medzi Európskymi spoločenstvami a ich členskými štátmi na jednej strane a Čiernohorskou republikou na strane druhej (tlač 550) pridelil predseda Národnej rady Slovenskej republiky svojím rozhodnutím č. 576 z 11. marca 2008 na prerokovanie Výboru Národnej rady Slovenskej republiky pre európske záležitosti, Ústavnoprávnemu výboru Národnej rady Slovenskej republiky, Zahraničnému výboru Národnej rady Slovenskej republiky. Za gestorský výbor určil Zahraničný výbor Národnej rady Slovenskej republiky. Výbor Národnej rady Slovenskej republiky pre európske záležitosti uznesením z 26. marca 2008 č. 173, Ústavnoprávny výbor Národnej rady Slovenskej republiky uznesením z 18. marca 2008 č. 351 a Zahraničný výbor Národnej rady Slovenskej republiky uznesením z 27. marca 2008 č. 87 odporúčajú Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Dohodou o stabilizácii a pridružení medzi Európskymi spoločenstvami a ich členskými štátmi na jednej strane a Čiernohorskou republikou na strane druhej a rozhodnúť, že Dohoda je medzinárodnou zmluvou podľa čl. 7 ods. 5 Ústavy Slovenskej republiky, ktorá má prednosť pred zákonmi. Gestorský výbor na základe stanovísk výborov vyjadrených v ich uzneseniach a stanovísk poslancov gestorského výboru odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Dohodou o stabilizácii a pridružení medzi Európskymi spoločenstvami a ich členskými štátmi na jednej strane a Čiernohorskou republikou na strane druhej a rozhodnúť, že Dohoda je medzinárodnou zmluvou podľa čl. 7 ods. 5 Ústavy Slovenskej republiky, ktorá má prednosť pred zákonmi. Spoločná správa výborov Národnej rady Slovenskej republiky o prerokovaní návrhu na vyslovenie súhlasu s Dohodou o stabilizácii a pridružení medzi Európskymi spoločenstvami a ich členskými štátmi na jednej strane a Čiernohorskou republikou na strane druhej vo výboroch Národnej rady Slovenskej republiky (tlač 550a) bola schválená uznesením Zahraničného výboru Národnej rady Slovenskej republiky č. 90 z 27. marca 2008. Týmto uznesením ma výbor poveril plniť úlohy spoločného spravodajcu. Toľko, prosím, pán predsedajúci, spoločná správa, prosím, aby ste otvorili rozpravu k tomuto bodu.
Taraba, Tomáš, poslanec NR SR (2020-09-23):
Dámy a páni, pán Sulík nám vysvetlil, že Východoslovenskú energetiku sme vlastne nekúpili z dvoch takých dôvodov. Jeden je ten, taký morálno-odborný, pretože počúvame, že štát je zlý vlastník. A ten druhý je v podstate, že bola vysoká cena, ktorú Nemci za tento podiel žiadali. K tej prvej, samozrejme, že dá sa diskutovať, že boli a sú aj reprezentanti štátu, ktorí vykonávajú svoje práva tak, že sa dá povedať, že sú ako keby zlým vlastníkom. Lenže dnes, keď je pri v podstate moci pán Sulík, tak by nemal používať tento termín, že štát je zlý vlastník, pretože by to bolo ako keby uznanie toho, že nie je na tej úrovni ako tí vlastníci zo zahraničia, ktorí vykonajú manažérsku kontrolu. Po druhé, ak teda uznáme, že naozaj tá cena 700 – 800 mil., ktorú Nemci za ten podnik od Slovenskej republiky chceli, tak v tom kontraste 130 mil. je to len naozaj priznaním toho, že tie podniky za Dzurindovej vlády boli predané hlboko, hlboko pod cenu. A už keď sa teda tak udialo, tak, pán minister, aspoň neinvestujme do podnikov, ktoré sú absolútne stratové. A chcem aj trochu tak na vás apelovať, pretože objavili ste vodík, všade hovoríte, že ideme byť vodíková ekonomika, to budú ďalšie miliardy. Vodík nie je žiadna novinka, Slovensko na emisiách nezachráni planétu ani CO2. To zachráni možno Pakistan, možno Čína a tí, ktorí majú obrovské rezervy. A snažme sa potom skôr tie peniaze ponúknuť našim malým a stredným podnikateľom, aby sa tu dobre podnikalo a žilo. Ďakujem pekne.
B. Bugár, podpredseda NR SR: (2006-04-19):
A. Blajsko, poslanec: Vážený pán predsedajúci, ctená snemovňa, dávam návrh, aby 24. bod návrhu programu, týka sa to zákona 69/1999 Z. z. o obecnom zriadení, bol predsunutý pred bod 6, čiže ako bod 6 rokovania tejto schôdze.
Blaha, Ľuboš, podpredseda NR SR (2024-06-13):
Ďakujem pekne. Otváram rozpravu, do ktorej som dostal jednu písomnú prihlášku za klub SaS, je to pán poslanec Marián Viskupič. Nech sa páči, máte slovo.
Tomáš, Erik, minister práce, sociálnych vecí a rodiny SR (2023-12-06):
Ďakujem veľmi pekne. Dovoľte, aby som teda uviedol návrh na skrátené legislatívne konanie o vládnom návrhu zákona o pomoci pri splácaní úveru na bývanie a o zmene a doplnení niektorých zákonov. Návrh na skrátené legislatívne konanie sa predkladá v súvislosti s nárastom úrokových sadzieb pri úveroch na bývanie, vzhľadom ku ktorému sa zvyšuje finančné zaťaženie u domácností, ktoré majú uzatvorenú zmluvu o úvere na bývanie a v dôsledku tzv. refixácie úveru sa ich mesačná splátka zvyšuje. Potreba prijať návrh zákona v skrátenom legislatívnom konaní vyplýva najmä z dôvodu, že v poslednom období došlo k výraznému zvýšeniu úrokových sadzieb, v dôsledku čoho môžu mať viaceré domácnosti problém so zabezpečením dôstojnej životnej úrovne, resp. môžu v dôsledku platobnej neschopnosti prísť o nehnuteľnosť zaťaženú úverom na bývanie. Tieto domácnosti by v snahe udržať si bývanie museli značne znižovať ostatné výdavky na základné životné potreby. V prípade neriešenia predmetnej situácie by bolo v budúcnosti nevyhnutné prijať opatrenia zabezpečujúce pomoc týmto domácnostiam, čo by si vyžadovalo vynaloženie výrazných, výrazne vyšších finančných prostriedkov zo strany štátu. Na základe uvedených skutočností navrhuje ministerstvo poskytovať ohrozeným domácnostiam finančným príspevok, ktorým sa čiastočne pokryjú zvýšené výdavky ohrozených domácností a zamedzí sa tak ohrozeniu práva na takú pomoc, ktorá je nevyhnutná na zabezpečenie základných životných podmienok a vzniku značných hospodárskych škôd, ktoré by mohli vzniknúť. Ďakujem veľmi pekne.
Gašpar, Tibor, poslanec NR SR (2024-01-26):
Teraz, prosím, dajte hlasovať o návrhu poslancov, ktorí podali návrh vrátiť predmetný návrh zákona na dopracovanie.
Gibalová, Monika, poslankyňa NR SR (2012-11-06):
Ďakujem pekne, pán predseda. Prosím, dajte hlasovať o predmetnom zákone, o jeho postúpení do druhého čítania.
Kotleba, Marian, poslanec NR SR (2021-04-01):
Vážený pán podpredseda Národnej rady, vážený pán predseda vlády, kolegyne, kolegovia, ja skúsim tak trošku možno inak. Poviem vám, že obyvatelia Slovenska, občania si naozaj nepredstavovali, že dnes budú mať takýto deň bláznov. Skutočne šokujúci, exkluzívny deň bláznov, ktorý im nová vláda pripravila taký, že naňho nikdy nezabudnú. Začali ste s tým, že ste pritvrdili policajné kontroly. Vďaka vašim nezmyselným policajným kontrolám vznikla na výstupe z Bratislavy osemkilometrová kolóna. Osemkilometrová kolóna, kde stála sanitka na majákoch a nevedela sa cez tie autá dostať. Osobne som to videl, na vlastné oči. Povedzte mi, pán predseda vlády, čomu takéto opatrenia pomôžu, že si chcete povedať, my tie opatrenia ľuďom dáme, my ich naučíme, aby cez okresy nechodili. Žiadna Veľká noc nebude, všetci budú doma. Ak je toto vaším cieľom, ak je toto cieľom vašich opatrení a ak je toto cieľom predĺženia núdzového stavu, potom ste úplní machri, lebo sa vám to podarilo. Ale ak má byť cieľom vašich opatrení zlepšenie situácie na Slovensku, tak ste úplne mimo, ste úplne mimo. Počuli sme tu v tejto rozprave od koaličných poslancov, ako vám záleží na ekonomike, ako vám záleží na tom, aby ľudia mali nejakú perspektívu, ale vaše činy, vaše vládne činy, dá sa už povedať teraz, po tomto všetkom, že vaše vládne zločiny spravili iba jedno, kolegovia z koalície, veľké supermarkety, ktorých majitelia sú cudzinci, zahraničné firmy ostali otvorené a nútite ľudí, nútite obyvateľov Slovenska míňať peniaze, svoje čoraz menšie úspory v týchto zahraničných supermarketoch. Malé slovenské prevádzky, podniky, obchody ste vašimi opatreniami zatvorili. Celé sa to stalo po tom, ako bývalý premiér Matovič bol na koberčeku u Hitlera v sukni – Merkelovej. Potom zrazu bolo potrebné zatvoriť všetky slovenské prevádzky... (Prerušenie vystúpenia predsedajúcim.)
Grendel, Gábor, podpredseda NR SR (2021-11-05):
Pani poslankyňa Halgašová.
Žiga, Peter, podpredseda NR SR (2024-06-19):
Prezentujme sa a hlasujme. (Hlasovanie.) 136 prítomných, 108 za, 28 sa zdržalo. Návrh sme schválili.
P. Hrušovský, predseda NR SR: (2004-08-24):
Konštatujem, že pán poslanec Ján Bielik bol zvolený za predsedu zdravotníckeho výboru. Panie poslankyne, páni poslanci, týmto hlasovaním sme prerokovali všetky bodu programu 30. schôdze Národnej rady Slovenskej republiky. Ešte pred vyhlásením rokovania 30. schôdze Národnej rady za skončenú požiadal o slovo pán predseda výboru pre ľudské práva, národnosti a menšiny. Nech sa páči, pán poslanec Nagy.
Jurinová, Erika, podpredsedníčka NR SR (2012-06-29):
S reakciou na faktické poznámky pán poslanec Šebej.
P. Hrušovský, predseda NR SR: (2005-06-23):
(Hlasovanie.) 141 prítomných, 141 za návrh. Návrh sme schválili. Prosím opäť pani poslankyňu Henzélyovú, aby predložila návrh hlasovania k návrhu na vyslovenie súhlasu Národnej rady Slovenskej republiky s Európskym dohovorom o krajine (tlač 1081). Poradové číslo návrhu je 28. I. Henzélyová, poslankyňa: Vážený pán predseda, prosím, dajte hlasovať o tom, že Národná rada Slovenskej republiky vyslovuje súhlas s Európskym dohovorom o krajine a zároveň ruší uznesenie Národnej rady Slovenskej republiky č. 1211 z 21. septembra 2004.
Glváč, Martin, podpredseda NR SR (2018-12-04):
Ďakujem. S faktickou poznámkou jeden poslanec. Končím možnosť prihlásiť sa. Pani poslankyňa Červeňáková.
Laššáková, Jana, podpredsedníčka NR SR (2015-10-01):
Pán poslanec Fronc, nech sa páči.
Lipšic, Daniel, poslanec NR SR (2015-04-15):
Ďakujem. Možno dve stručné poznámky. Ja si myslím, že síce je len deväť hodín, pán predseda, ale že toto trochu pripomína tú noc dlhých nožov z roku ´94, poviem vám aj čím. Patrí k takej nejakej bežnej kultúre, že keď je nejaký návrh tak vážny, napríklad na odvolanie ministra Čisláka bol daný, tak má minister nejaký čas sa pripraviť. Pán minister si pripravil prejav dopredu, ešte nevedel, aký bude návrh pomaly, ale proste patrí to tu. Pán Číž je taký elegán právnický, tak vie, že patrí k jednému z právnych pravidiel, že sa každá strana sporu má šancu pripraviť reálne na argumentáciu. Vy nám strčíte pod nos nejaký návrh, minule to bola obhajoba, právna analýza pána Pavlisa a ideme na to a vyjadrite sa hneď. To považujem za veľmi nekorektné a myslím si, že tak aj SMER skončí, ako skončilo hnutie, ktoré tu predvádzalo noc dlhých nožov. A teraz k tomu, čo hovoril ešte pán minister Kaliňák. Som to už spomínal. Treba mať dobrú pamäť. Práve to je medzi nami rozdiel. Že keď mala bývalá vláda kauzy alebo niektoré rezorty mali kauzy, tak mali aj trestnoprávnu koncovku. Ako napríklad platinové sitká a mnohé ďalšie kauzy. A akú koncovku majú vaše kauzy? Majú koncovku takú, že tí, čo ich spôsobia, idú do Bruselu. To je vaša koncovka. Nie basa, ale Brusel. (Potlesk.) To je rozdiel medzi vami a nami.
Benčík, Ján, poslanec NR SR (2020-09-22):
Ďakujem za slovo. Myslím, že takýto zákon mal, mal byť prijatý už dávnejšie, pretože akákoľvek propagácia a najmä verejná myšlienok či hnutí neonacizmu a komunizmu je pre mňa neakceptovateľná. Veľmi pekne ďakujem predkladateľom toho ná... tohoto zákona a, samozrejme, ho s radosťou a hrdosťou podporím.
Horváthová, Eva, poslankyňa NR SR (2021-09-17):
Ďakujem veľmi pekne za slovo. Vážené pani poslankyne, vážení páni poslanci, vážení prítomní, v súlade s § 80 ods. 1 zákona o rokovacom poriadku som bola určená výborom za spravodajkyňu k návrhu uvedeného zákona, tlač 661. Predkladám informáciu k predloženému návrhu zákona. Návrh zákona spĺňa z formálno-právnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Ďalej môže. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby výbory prerokovali predmetný návrh zákona v druhom čítaní do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predseda, otvorte všeobecnú rozpravu, do ktorej sa hlásim ako druhá. Ďakujem.
Blanár, Juraj, podpredseda NR SR (2021-02-24):
Ďakujem, pán spravodajca. Skôr ale, ako vám udelím slovo, musím obligatórne otvoriť rozpravu, čo týmto robím a zároveň chcem informovať, ctené poslankyne, páni poslanci, o tom, že písomne sa do rozpravy prihlásili títo páni poslanci, prečítam: za klub OĽANO pani poslankyňa Monika Kavecká, za klub SMER – SD Juraj Blanár a potom osobitne do rozpravy sa písomne prihlásili pán poslanec Rastislav Schlosár, pán poslanec Milan Mazurek, pán poslanec Jozef Šimko, pán poslanec Boris Susko, pán poslanec Ľuboš Blaha, Martin... Beluský, ospravedlňujem sa, nebolo to čitateľné, pán poslanec Stanislav Mizík a pani poslankyňa Miriam Šuteková. V zmysle rokovacieho poriadku teraz udeľujem slovo pánovi spravodajcovi Ondrejovi Dostálovi, ktorý o to požiadal. Nech sa páči, máte slovo.
Vašečka, Richard, poslanec NR SR (2022-03-16):
Ďakujem pekne za slovo. Pán kolega, ďakujem za tvoj stručný, ale jasný príspevok. Ja by som chcel ešte rozvinúť tú jednu oblasť, ktorú si spomínal. Táto konkrétna navrhnutá úprava zákona sa inšpiruje aj Plánom obnovy a odolnosti Slovenskej republiky, konkrétne komponentom 10 – lákanie a udržanie talentov, z dôvodu zvýšeného počtu žiadateľov o uznanie dokladov o vzdelaní z tretích štátov, ktorí majú záujem len o uznanie dosiahnutého stupňa vysokoškolského vzdelania bez porovnávania obsahu a rozsahu. Krátke vysvetlenie, že, samozrejme, v študijných odboroch, pokiaľ nám ide o uznanie odbornosti, tak môžu príslušné vysoké školy, ktoré majú tento študijný odbor, porovnať, že či je to v súlade s našimi požadovanými štandardami, ale v niektorých prípadoch stačí, aby bolo uznané, že ten človek dosiahol, tá osoba dosiahla príslušný stupeň vysokoškolského vzdelania, čiže, ja neviem, bakalár, magister, inžinier, doktor. A toto napríklad touto úpravou zákona zjednodušujeme. Tiež by som chcel ako predkladateľ zákona povzbudiť, ak niekto z vás bude mať nejaké konkrétne praktické aplikačné postrehy do druhého čítania, tak sme otvorení, samozrejme, veľmi radi privítame ďalšie návrhy, ktoré by toto mohli zjednodušiť, uľahčiť život a pomôcť Slovenskej republike teraz a aj smerom do budúcnosti. Ďakujem pekne.
Budaj, Ján, poslanec NR SR (2019-03-26):
Tejto schôdze.
Kubánek, Stanislav, poslanec NR SR (2015-09-24):
Vážené pani poslankyne, vážení páni poslanci, dovoľte mi predložiť informáciu Výboru Národnej rady Slovenskej republiky pre verejnú správu a regionálny rozvoj o výsledku prerokovania návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku v znení neskorších predpisov a ktorým sa dopĺňa zákon č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov. Predseda Národnej rady svojím rozhodnutím z 23. septembra 2015 č. 1795 pridelil návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 50/1976 Z. z. o územnom plánovaní a stavebnom poriadku v znení neskorších predpisov a ktorým sa dopĺňa zákon č. 220/2004 Z. z. o ochrane a využívaní poľnohospodárskej pôdy a o zmene zákona 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov, na prerokovanie Výboru Národnej rady pre verejnú správu a regionálny rozvoj v termíne ihneď. Výbor Národnej rady pre verejnú správu a regionálny rozvoj prerokoval predložený návrh vlády na skrátené legislatívne konanie na svojej 65. schôdzi dňa 24. septembra 2015. Výbor súhlasil s predloženým návrhom vlády na skrátené legislatívne konanie o predmetnom vládnom návrhu zákona a odporučil Národnej rade s predloženým návrhom zákona vysloviť súhlas s tým, že Národná rada prerokuje vládny návrh zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku v znení neskorších predpisov a ktorým sa dopĺňa zákon č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov, v skrátenom legislatívnom konaní a prvé, druhé a tretie čítanie sa uskutoční na 54. schôdzi Národnej rady Slovenskej republiky. Pani podpredsedníčka, uznesenie majú v laviciach, treba ho čítať? (Reakcia predsedajúcej: „Nie.“)
Bugár, Béla, podpredseda NR SR (2011-03-30):
Vyhlasujem rozpravu za skončenú. Pán navrhovateľ chcete zaujať stanovisko k rozprave? (Reakcia navrhovateľa.)
Vaľová, Jana, poslankyňa NR SR (2013-01-31):
Ďakujem veľmi pekne. Iba také dve poznámky. Ja som si pomohla možno z internetu. Zacitujem jednu vec. Čo je to dobrovoľníctvo? Je to neplatená činnosť vykonávaná z vlastnej vôle v prospech druhých. Myslím si, že tým som povedala všetko. A tým všetko bolo povedané, ako sa dobrovoľníctvo definuje. A druhú vec, pán Brocka, by som chcela povedať, ste boli minister práce a radíte pánovi ministrovi, že treba odpratávať sneh, že to Európu a Slovensko vytrhne z nezamestnanosti. No to skutočne! Tak ja vám tiež prečítam od renomovaného ekonóma, ktorý píše: „Nezamestnanosť v Európskej únii je najvyššia za posledných dvadsať rokov. Málo kupujeme, pretože je kríza. A keď sa pozrieme na etikety, čo kupujeme, tak sú to väčšinou výrobky ktoré sú vyrábané mimo Európskej únie, v ázijských štátoch. A tam sa sťahuje biznis, tam sa sťahuje práca. Čiže mimo Európsku úniu. Zadlženosť štátov, musíme šliapať na brzdu verejných výdavkov. Aj to sa prejavilo obrovsky v raste nezamestnanosti.“ Čiže ja si nemyslím, že ak je tak obrovská kríza v Európe a ak skutočne nám odchádzajú firmy a tak ďalej, tak musíme nielen nám, v celej Európskej únii, ja som to pred chvíľou prečítala, lebo všetko sa vyrába, ale ten ekonóm to tam cituje ďalej. Pretože práca v Európe začína byť drahá. Pretože opatrenia máme ekologické a tak ďalej, a tak ďalej, ale nebudem to rozvíjať. Tak chcem povedať, že nie je to chyba našej vlády. A už neverím tomu, aj keď si myslím, že sneh odpratávať treba, určite tieto opatrenia aj my využijeme v samospráve, ale nemyslím si, že sneh nás vytrhne z biedy. A že by to bolo hlavné opatrenie ministerstva práce, to si určite takisto nemyslím. Takže nie je to chyba nášho ministerstva, ale Európska únia má najvyššiu nezamestnanosť za posledných dvadsať rokov. Ďakujem.
Grendel, Gábor, poslanec NR SR (2017-10-11):
Ďakujem za slovo. Ja by som chcel iba kolegovi Petrovi Osuskému zablahoželať k jeho dnešným narodeninám. Všetko najlepšie! (Potlesk.)